KLINIQ พุ่ง 8% “ออลไทม์ไฮ” ลุ้นกำไรปีนี้ทะลุ 255 ล้าน
KLINIQ พุ่ง8% “ออลไทม์ไฮ” ลุ้นกำไรปีนี้โต 24% ทะลุ 255 ล้าน ลุยขยายสาขาต่อเนื่อง
KLINIQ พุ่ง 8% “ออลไทม์ไฮ” ลุ้นกำไรปีนี้โต 24% ทะลุ 255 ล้าน ลุยขยายสาขาต่อเนื่อง
12 เม.ย. 2566

ผู้สื่อข่าวรายงานว่า วันนี้ (12 เม.ย.66) ราคาหุ้น บริษัท เดอะคลีนิกค์ คลินิกเวชกรรม จำกัด (มหาชน) หรือ KLINIQ ล่าสุด ณ เวลา 15:36 น. อยู่ที่ระดับ 45.00 บาท บวก 3.50 บาท หรือ 8.43% สูงสุดที่ระดับ 45.25 บาท ต่ำสุดที่ระดับ 40.50 บาท ด้วยมูลค่าซื้อขาย 200.05 ล้านบาท ราคาหุ้นนิวไฮตั้งแต่เข้าตลาดเมื่อวันที่ 7 พ.ย.65

บล.คิงส์ฟอร์ด ระบุในบทวิเคราะห์ประเมิน KLINIQ ว่าแนวโน้มกําไรสุทธิปี 66 จะเติบโตต่อเนื่องอยู่ที่ 255 ล้านบาท เพิ่มขึ้น 24.13% เมื่อเทียบกับงวดเดียวกันของปีก่อน และในปี 2567 คาดอยู่ที่ 334 ล้านบาท เพิ่มขึ้น 30.96% เมื่อเทียบกับงวดเดียวกันของปีก่อน
โดยมีปัจจัยหนุนจาก 1.การขยายสาขาอย่างต่อเนื่องโดยในปีนี้ประเมินว่าทาง KLINIQ จะเปิดสาขา KLINIQUE 4 สาขา และ L.A.B.X. 6 สาขา รวมเป็นทั้งหมด 10 สาขา ,2.การเติบโตทางรายได้ของศูนย์ศัลยกรรมที่ยังมีปริมาณในการรองรับผู้ใช้บริการได้อีกมาก โดยปัจจุบัน occ. rate อยู่ที่ราว 30% คาดว่าภายในสิ้นปี occ. rate มีโอกาสขยับขึ้นไปที่ระดับ 60% และ 3.Gross Profit Margin ที่คาดว่าจะสูงขึ้นจากจำนวนการเข้าใช้บริการและสาขาที่สูงขึ้น อีกทั้งแบรนด์ L.A.B.X. ที่มีมาร์จิ้นที่สูง